Jövõ márciusban kezdõdhetnek az elsõ uniós aláírásgyûjtések
Jövõre indulhatnak az elsõ uniós polgári kezdeményezések, miután szerdán aláírják az errõl szóló rendeletet Strasbourgban. Egy kezdeményezéshez legalább hét tagállam aláíró lakosai kellenek, de van országonkénti minimumszám is, ami Magyarország esetében 16 500 aláírás.
Egymillió uniós állampolgár aláírásával a lakosság is kezdeményezhet uniós jogszabályokat 2012 márciusától - az errõl szóló rendeletet szerdán írja alá az EU két döntéshozó testülete.

Az egymillió aláírásnak a tagállamok legalább negyedébõl, vagyis legalább hét uniós országból kell érkeznie, és ez csak akkor érvényes, ha elér egy minimumszámot (az adott ország parlamenti képviselõi számának 750-szerese). Magyarországon legalább 16 500 aláírás kell, hogy érvényes legyen a beszámítás.

Az Európai Parlament nevében Jerzy Buzek elnök, a tanács nevében Martonyi János, a soros elnökséget betöltõ Magyarország külügyminisztere lesz az aláíró Stasbourgban.

A Bruxinfo szerint az Európai Parlament még tavaly decemberben fogadta el a polgári kezdeményezés tervét, az Európai Tanács pedig hétfõn bólintott rá.

A szerdai aláírást követõen, 20 napon belül hatályba lép a rendelet, viszont a tagállamoknak 12 hónapjuk van arra, hogy átültessék saját jogrendjükbe a szabályozást. Ez azt jelenti, hogy az elsõ aláírásgyûjtések jövõ márciusban kezdõdhetnek.
Strasbourg Európai Unió aláírásgyûjtés polgári kezdeményezés